Թուրքիոյ առաջին կին բժիշկը տոքթ. Զարուհի Գաւալճեանն է։ Ատափազար ծնած այս հայուհին դուստրն է նշանաւոր բժիշկ Սերովբէ Գաւալճեանի, որ 1875ին Պոսթընի համալսարանի բժշկական հիմնարկէն վկայուած է եւ Ատափազար վերադառնալով՝ սկսած է գործել իր անձնական դարմանատան մէջ։ Զարուհի ծնած է երկու տարի ետք՝ 1877ին, ապա 1898ին Ատափազարի Աղջկանց Ամերիկեան քոլէճը աւարտելով, մեկնած է Միացեալ Նահանգներ եւ Իլինոյի համալսարանէն (Շիքակօ) վկայուած է իբրեւ բժիշկ, 1903ին՝ ունենալով իր արձանագրութիւնը։«Kavaljian Zarouhi Serope.M.D.Adapazar,Turkey»